চে জাহারা
চে জাহারা বিনতে নূর মোহাম্মদ (ডাক নাম চে জাহারা কৌম ইবু, ১৯০৭–১৯৬২) ছিলেন একজন মালয় কর্মী যিনি সিঙ্গাপুরে নারী ও শিশুদের অধিকারের জন্য কাজ করেছিলেন। সাংবাদিক হাজা হালিজাহ মোহাম্মদ সোমের মতে তিনি ছিলেন সিঙ্গাপুরের প্রথম মালয় নারীদের একজন যিনি আধুনিক নারীর অধিকারের জন্য লড়াই করেছিলেন। চে জাহারা সিঙ্গাপুরের প্রথম মুসলিম মহিলা কল্যাণ সংস্থা, মালয় মহিলা কল্যাণ সমিতির (এমডব্লিউডব্লিউএ) প্রতিষ্ঠাতা। তেরো বছর ধরে তিনি "জাতি বা ধর্ম নির্বিশেষে ৩০০ জনেরও বেশি নারী ও অনাথদের দেখাশোনা করেছিলেন।" তিনি মানুষকে শুধু একটি আশ্রয়ই দেননি, বরং তাদের ধর্মীয় জ্ঞান দিয়েছেন এবং প্রাথমিক অর্থ উপার্জনকারী দক্ষতা যেমন সেলাই শেখাতেন।